Document ID: 32007D0174

KOMMISSIONENS BESLUTNING
af 20. marts 2007
om ændring af beslutning 2003/467/EF for så vidt angår erklæringen om, at visse italienske provinser eller regioner er officielt fri for kvægtuberkulose, kvægbrucellose og enzootisk kvægleukose, og at en region i Polen er officielt fri for enzootisk kvægleukose
(meddelt under nummer K(2007) 1201)
(EØS-relevant tekst)
(2007/174/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), særlig bilag A, afsnit I, punkt 4, bilag A, afsnit II, punkt 7, og bilag D, kapitel I, punkt E, og
ud fra følgende betragtninger:
(1)
Direktiv 64/432/EØF foreskriver, at medlemsstater eller områder eller regioner i medlemsstater kan erklæres officielt fri for tuberkulose, brucellose og enzootisk kvægleukose for så vidt angår kvægbesætninger, under forudsætning af at visse betingelser i direktivet er opfyldt.
(2)
Listerne over regioner i medlemsstaterne, der er erklæret fri for kvægtuberkulose, kvægbrucellose og enzootisk kvægleukose, findes i Kommissionens beslutning 2003/467/EF af 23. juni 2003 om fastlæggelse af kvægbesætningers status i visse medlemsstater eller regioner i medlemsstater som officielt fri for tuberkulose, brucellose og enzootisk kvægleukose (2).
(3)
Italien har nu forelagt Kommissionen dokumentation, der viser, at de relevante betingelser i direktiv 64/432/EØF er opfyldt for så vidt angår regionen Emilia-Romagna, provinserne Novara og Verbania i regionen Piemonte, provinserne Livorno, Lucca og Siena i regionen Toscana samt provinserne Belluno og Padova i regionen Veneto, med henblik på at de pågældende provinser og den pågældende region erklæres for regioner i medlemsstaterne, der er officielt fri for tuberkulose.
(4)
Italien har forelagt Kommissionen dokumentation, der viser, at de relevante betingelser i direktiv 64/432/EØF er opfyldt for så vidt angår provinsen Torino i regionen Piemonte, provinsen Firenze i regionen Toscana og regionen Veneto, med henblik på at de pågældende provinser og den pågældende region erklæres for regioner i medlemsstaterne, der er officielt brucellosefri.
(5)
Italien har desuden forelagt Kommissionen dokumentation, der viser, at de relevante betingelser i direktiv 64/432/EØF er opfyldt for så vidt angår provinsen Savona i regionen Ligurien, provinsen Oristano i regionen Sardinien og regionen Veneto, med henblik på at de pågældende provinser og den pågældende region erklæres for regioner i medlemsstaterne, der er officielt fri for enzootisk kvægleukose.
(6)
På grundlag af den dokumentation, der er fremlagt af Italien, bør de pågældende provinser og regioner erklæres for regioner i medlemsstaterne, der er officielt fri for henholdsvis kvægtuberkulose, kvægbrucellose og enzootisk kvægleukose.
(7)
Polen har ligeledes forelagt Kommissionen dokumentation, der viser, at de relevante betingelser i direktiv 64/432/EØF er opfyldt for så vidt angår regionen Śląskie, med henblik på at den pågældende region erklæres for en region i medlemsstaterne, der er officielt fri for enzootisk kvægleukose.
(8)
På grundlag af den dokumentation, der er fremlagt af Polen, bør den pågældende region erklæres for en region i medlemsstaterne, der er officielt fri for enzootisk kvægleukose.
(9)
Beslutning 2003/467/EF bør således ændres i overensstemmelse hermed.
(10)
Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Bilag I, II og III til beslutning 2003/467/EF ændres som angivet i bilaget til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 20. marts 2007.

Labels: 18
6